เรื่องร้องเรียน: ท่อระบายน้ำในซอยบ้านตันและท่วมขัง ความสูงระดับข้อเท้า น้ำท่วมมาแล้วมากกว่า 1 สัปดาห์
การดำเนินการของเจ้าหน้าที่: ตรวจสอบแล้วพบว่า ซอยดังกล่าวยังเป็นที่ดินส่วนบุคคล มิใช่ถนนสาธารณะ กรุงเทพมหานครเป็นหน่วยงานราชการที่ไม่แสวงหากำไร มีภารกิจในการพัฒนาพื้นที่ตามกฎหมายกำหนด ซึ่งกฎหมายกำหนดให้กรุงเทพมหานครจัดทำบริการเฉพาะพื้นที่สาธารณะ และพื้นที่เอกชนที่แสดงเจตนาสละกรรมสิทธิ์ หรือยินยอมให้กรุงเทพมหานครเข้าพัฒนาเท่านั้น พื้นที่เอกชนที่ยังสงวนสิทธิ์การใช้ กรุงเทพมหานครไม่สามารถเข้าดำเนินการได้  การแก้ไข/ซ่อมแซม : เบื้องต้นผู้ร้องจะต้องจ้างเอกชนในการขุดลอกท่อเพื่อแก้ปัญหาดังกล่าว ส่วนการแก้ไขในระยะยาวสำนักงานเขตขอแจ้งให้ท่านทราบว่า พื้นที่ส่วนบุคคลหรือที่ดินเอกชน หากพื้นที่ดังกล่าวชำรุดเสียหายมากต้องใช้งบประมาณจำนวนมาก ผู้ร้องต้องเจรจากับเจ้าของที่ดินให้แสดงเจตนาสละกรรมสิทธิ์ หรือยินยอมให้กรุงเทพมหานครเข้าพัฒนาโดยระบุเป็นลายลักษณ์อักษร เมื่อได้หลักฐานการยินยอมจากเจ้าของที่ดินแล้ว สำนักงานเขตจะดำเนินการเข้ากระบวนการขั้นตอนการของบประมาณต่อไป
ความเห็นของผู้แจ้ง: ควรมีช่องทางแก้ปัญหาทางอื่นที่มากกว่านี้ เนื่องจากถนนเป็นถนนสาธารณ ยากที่จะจ้างเอกชนมาลอกท่อเอง
พื้นที่: แขวงบางขุนศรี เขตบางกอกน้อย กรุงเทพมหานคร